Joroisista heinäk. 5 p.
– Joroisista heinäk. 5 p.: Kesä on meilläkin parhaassa kukoistuksessaan. Puut ovat hyvästi kasvaneet lehtiä; myöhään pysyneen kylmän tähden maamarjat vasta kukkivat. Joissa paikoin ei kauvan seisoneet nietokset laihoja vikauttaneet, niissä on hyvät rukiin kasvut, joihin toivotaan hyvä teräkin tulevan, kuin ilmat oli heilimöimisen alussa tuuliset, että savun tavalla on töhkäpöly tuprunnut; kevätoukoja täytyi myöhällä kylvää kosteesen maahan, vaan kasvun alku näyttää kohtalaiselle. Kesäkuun lopulla oli pouta ja lämmin ilma sievillä tuulilla, että on vähittäin sopinut metsämaita valmistaa rukiin kylvölle. Terveys ja kuolevaisuus ovat rahvaassa kovalaiset. Jyvät ovat kalliissa hinnassa: ruiskapasta on täytynyt ostajan maksaa markan ja viisitoista penniäkin; vaan sekaleivän syöntiä ei julkisesti paljon tiedetä. Pahoja töitä ei ole suuresti valitettu, vaan oli viime kevätkäräjässä kanne väärästä kirjoituksesta.

Kesäkukoistuksen ohessa kukoistaa vointinsa mukaan ihmis-nuoruuskin, ruumiin puvussa ja ravinnossa. Tampereen tehtaan vaatetavarata on toisinaan meilläkin saatavana, joka on ostajille helpompi-hintaista ja parempata, kuin Venäjältä ennen kuletetut lahonneet vaaterätit.

G[ustaf]. F[redrik]. B[rask].

Lähde: Suomalainen Virallinen Lehti 15.7.1869.

Asiatekstit
Gustaf Fredrik Brask
Suomalainen Virallinen Lehti
1869